**UPUTSTVO ZA PISANJE SEMINARSKOG RADA**

**iz predmeta *Tehnologija jahti i marina***

1. Ovaj seminarski rad se boduje sa maksimalno 20 poena.
2. Seminarski rad se piše na našem jeziku (ćiriličnim ili latiničnim slovima). Obim rada je do 25-30 stranica ukoliko dva ili više studenata učestvuje u izradi istog (sa prilozima). Ukoliko jedan student radi seminarski rad, maksimalan broj stranica je 12 (sa prilozima). Koristiti margine: 3,5 cm lijeva, a po 2,5 cm gornja, donja i desna. Format rada je A4.
3. *Korica* seminarskog rada sadrži: naziv univerziteta, naziv fakulteta, studijski program, predmet iz kojeg se radi seminarski rad, ime i prezime studenta, ime i prezime predmetnog nastavnika sa titulama, naslov seminarskog rada, mjesto, godina. *Veličina slova po želji*, *ali usklađena sa formatom korice*.
4. Poslije korice seminarskog rada slijedi *Sadržaj* seminarskog rada. Nakon toga na svakoj posebnoj stranici slijedi: *Pregled tabela* i *Pregled slika*, respektivno (ukoliko ih ima). Numeracija stranica počinje od prvog poglavlja, koji je najčešće *Uvod*, dok je posljednje poglavlje *Zaključak*. Korica, sadržaj, pregled tabela i slika mogu biti u jednom fajlu, dok tekst seminarskog rada može biti u drugom fajlu.
5. Font teksta je *Times New Roman*, veličina slova 12pt, prored *običan*, poravnanje teksta *Justify*, naslovi poglavlja 14pt *Bold*. Naslovi potpoglavlja 12pt *Bold*. Uvući prvi red pasusa 1 cm sa lijeve strane.
6. Nakon prethodno navedenog, slijede poglavlja seminarskog rada. Nakon posljednjeg poglavlja dolazi *Literatura*, i eventualno *Prilozi* ukoliko ih ima.
7. *Jednačine* se pišu uz desnu ivicu i moraju biti numerisane na desnoj strani u običnoj zagradi (), redom kako se pojavljuju.
8. *Naslov svakog poglavlja* počinje na narednoj stranici. Slike i tabele prilagoditi stranici. *Slike i tabele* treba numerisati u okviru poglavlja (npr. Slika 1.4; Slika 2.5; Tabela 4.3). Svaka slika pored toga što je numerisana, mora imati naziv koji se nalazi *ispod* slike. Svaka tabela pored toga što je numerisana, mora imati naziv koji se nalazi *iznad* nje.
9. *Literatura* složena po abecednom redu, a koja je na kraju seminarskog rada popisana, mora biti navedena u tekstu seminarskog rada, i to pod odgovarajućim arapskim ciframa u uglastim zagradama [].
10. Instrukcije za navođenje literature:

[1] Autor (prezime, prvo slovo), Naslov rada, *Naziv časopisa,* vol. x (br. x), str. xxx-xxx, godina – *za rad iz časopisa.*

[2] Autor (prezime, prvo slovo), *Naslov knjige*, Izdanje (ukoliko nije prvo)*,* grad, država, izdavač, godina – *za knjigu, monografiju, udžbenik.*

[3] Autor (prezime, prvo slovo), Naslov rada, *Zbornik radova (konferencije, kongresa, simpozijuma...),* vol. x, grad, država, godina, str. xxx-xxx – *za rad sa naučnih i stručnih skupova.*

*Ostale vrste referenci prilagoditi prethodno navedenim* [1-3].

1. Seminarski rad se *predaje u elektronskoj formi* do **25. novembra 2018. godine do 14 časova** na e-mail adresu: mskuric@ucg.ac.me. Zakazivanje konsultacija je moguće obaviti na istu e-mail adresu.

***Naknadno primanje seminarskog rada se neće uzeti u obzir*!**